จีนเผยกำไรช่วง 3 ไตรมาสแรกของกลุ่มผู้ผลิตเหล็กร่วงลงอย่างหนัก
จีนเผยกำไรกลุ่มผู้ผลิตเหล็กร่วงลงอย่างหนักในช่วง 3 ไตรมาสแรกของปี เหตุอุปสงค์ชะลอตัว
29 ต.ค. 2558

สมาคมเหล็กและเหล็กกล้าจีน (CISA) เปิดเผยว่า ผู้ผลิตเหล็กกล้ารายใหญ่ของจีนมีผลกำไรลดลงอย่างมากในช่วง 3 ไตรมาสแรกของปีนี้ เนื่องจากอุปสงค์ยังซบเซาอย่างต่อ เนื่องท่ามกลางเศรษฐกิจที่อยู่ในช่วงชะลอตัว
ทั้งนี้ ยอดขาดทุนโดยรวมของผู้ผลิตเหล็กรายใหญ่อยู่ที่ 5.527 หมื่นล้านหยวน (8.7 พันล้านดอลลาร์สหรัฐ) ในเดือนม.ค.-ก.ย. ซึ่งเพิ่มขึ้นจากยอดขาดทุนในช่วงครึ่งแรกของปี 2558 ที่ระดับ 2.168 หมื่นล้านหยวน
โดยนายซู จีมิน รองประธาน CISA เปิดเผยว่า ผลกำไรที่ย่ำแย่ของกลุ่มผู้ผลิตเหล็กรายใหญ่นั้น เป็นผลมาจากอุปสงค์เหล็กกล้าที่ลดลง พร้อมระบุว่า เศรษฐกิจที่ชะลอตัวลงส่งผลให้ความต้องการเหล็กลดน้อยลงอย่างเห็นได้ชัด
ทั้งนี้ ปริมาณการใช้เหล็กดิบในจีนปรับตัวลดลงมาตั้งแต่ช่วงต้นปี โดยในช่วง 9 เดือนแรก ปริมาณการใช้เหล็กดิบลดลง 5.82% เมื่อเทียบรายปี